als_Latn dik_Latn sag_Latn
Vrasjet makabre nga ekstremistët shqiptarë që janë rreshtuar përkrah grupit radikal islamik ISIS po bëhen gjithnjë e më të shpeshta. Pas Lavdërim Muhaxhirit, shoku i tij i ngushte, shqiptari që mban emrin siran Al Savarim ka kryer një ekzekutim me prerje koke. Fotot janë publikuar në rrjetin social Facebook të ekstremistit shqiptar. Sipas mediave dyshohet se kjo vrase është kryer në veri të Sirisë, aty ku eksponentët e ISIS kanë kryer një masakër masive duke vrarë 700 burra. Masakra ndodhi në qytetin Marea, një prej bastioneve të opozitës Anti-Asad. Pjesa më e madhe e viktimave mendohet se i përkasin ushtrisë së lirë siriane. Një ditë më parë u konfirmuar se shqiptari i vendosur në kërkim nga Interpoli, Lavdërim Muhaxheri ishte plagosur rëndë gjatë luftimeve. Ai i mbijetoi plagëve të marra dhe sipas shqiptarëve në Siri pritet të rikthehet serish në front. Muhaxher u vendos në kërkim ndërkombëtar pas kërkesës së autoriteteve të Kosovës pak pasi ekstremisti kishte publikuar fotot duke i prerë kokën një fëmije në luftën në Siri.
als_Latn